AfroFuture

Afrofuture (ka bɛ golisi li AfroFuture), bɛ ni daa na mi shɛli Afrochella la, nyɛla Afrika yila chuɣu din pili 2019 yuuni la ni.

 Di ni pili sham 
AfroFuture nyɛla kali laɣinsi puuni shɛli din niŋdi silimin goli December puuni Ghana tiŋgbanni, din pahi n nyɛ Afro Nation chuɣu mini BHIM. Black Star Line chuɣu nyɛla bɛ ni daa zali shɛli silimin goli January yuuni 2023 puuni.

 Di taarihi 
Abdul Abdallah n nyɛ ŋun daa pili AfroFuture yuuni 2019 ka boli li Afrochella. Cultural Management Group nima n daa nyɛ lala chuɣu maa zonzongili nima. 

Yuuni 2020 Afrochella maa daa niŋla silimin goli December biɛɣu pishi ni ayɔbu dali hali ni silimin goli January dahin yini dali El Wak Stadium puuni, diɛndiɛmdiba ban daa diɛm di puuni n nyɛ Tiwa Savage, Joey-B mini Juls, Sarkodie, Samini, Wande Coal, Destruction Boyz, Mercedes Benson, Neya Music, n-ti pahi Amarachi Nwosu. Wizkid gba mini Stonebwoy n daa n-diɛm diɛma yuuni 2021 Afrochella la puuni.

Yuuni 2022 silimin goli October puuni, Coachela chuɣu zonzongili nim la daa duhi Afrochella zonzongili nim la kootu, bɛ daliri daa nyɛmi ni bɛ zu la bɛ daabilim dalinli.

Afrochella chuɣu din bahindi nyaanga nyɛla bɛ ni daa niŋ shɛli Accra nim El-Wak stadium la ni silimin goli December biɛɣu pihita ayika mini biɛɣu pihita yinika dali 2022 yuuni la ni. Yuuni 2022 chuɣu maa lahabali zuɣu n daa nyɛ Afrofuturism. Diɛndemdiba ban daa dem din ni n nyɛ Stonebwoy, Asake, Ayra Starr, Juls, Meek Mill, Rema, Black Sherif, Camidoh, Aerostar, n-ti pahi Gyakie mini Burna Boy ban nyɛ diɛdɛmdi biinsi lala diɛma maa ni. Ayra star ni daa diɛmdi akpaaku maa zuɣu, o daa lumi, ka daa bɔli diɛma maa zonzongili nim maa n yɛli ba ni so yi diɛm ka shɛɛgi, ni ban malimi akpaaku maa zuɣu pɔi ka ŋun paya naan yi tam.

 Kundivihira 

Pubu:WLF 2026